En ny fodboldklub i hjertet af Aalborg har for første gang set dagens lys. FC Vesterbro er navnet på fodboldklubben, som er opført af fem unge mennesker. Alle skal kunne spille fodbold, derfor vægter FC Vesterbro det sociale miljø langt over de sportslige ambitioner. De fem bagmænd er studerende og er derfor bevidste om, hvordan livet som udeboende studerende kan være en sparsom affære. Der er som regel ikke store beløb til sociale aktiviteter ved siden af sit studie. Derfor tilbyder FC Vesterbro en billig mulighed for alle der har interesse for at spille fodbold i og omkring Aalborg har muligheden for det. Det skal være muligt at spille sin yndlingssportsgren ved siden af sit studie uden, at det skal ødelægge det økonomiske fundament, som mange unge mennesker kæmper med. - FC Vesterbro har kontingenter på omkring det halve af, hvad de større klubber i Aalborg tilbyder. Alt dette kan blandt andet lade sig gøre gennem det frivillige arbejde, som bestyrelsen, trænere og andre folk omkring holdet har og vil udføre i fremtiden, lyder det fra den nye klub i en pressemeddelse. FC Vesterbro starter op i serie 6 og har hjemmebane på NUBI’s fodboldanlæg på Hjørringvej 83 i Nørresundby.

Opsummering:
FC Vesterbro er navnet på en ny fodboldklub i hjertet af Aalborg, hvor det sociale miljø vægtes langt over de sportslige ambitioner.